बल्लबल्ल हुन लागेको स्थानीय निकायको चुनावविरोधी माहोल तयार गर्न संयुक्त लोकतान्त्रिक मधेसी मोर्चा मात्र लागेको छैन, नयाँ शक्ति पार्टी नेपालका संयोजक बाबुराम भट्टराई र संघीय समाजवादी फोरम नेपालका अध्यक्ष उपेन्द्र यादवले पनि यथास्थितिमा चुनाव हुन नसक्ने भन्दै १२ फागुनमा संयुक्त विज्ञप्ति जारी गरेर चुनाव घोषणाको विरोध गरेका छन् । उता, भर्खरै रोल्पाको थबाङमा महाधिवेशन सकेको नेत्रविक्रम चन्द ‘विप्लव’ नेतृत्वको नेकपाले पनि चुनावको विरोध गरेको छ ।
